OneNote

Microsoft OneNote er en programvare for notater og samling av informasjon, og for flerbruker-samarbeid. OneNote er laget både for bærbare og stasjonære PC-er, men den passer særlig til notatblokk-PC-er.

Det grafiske brukergrensesnittet er en elektronisk versjon av ringpermen og kan brukes til å samle sider som er skrevet ut ved hjelp av en virtuell skriver, informasjon sendt fra andre applikasjoner eller filer dratt direkte inn i applikasjonen. Sider kan flyttes innenfor programmet, annotert ved hjelp av tastatur, tegneredskaper eller elektronisk blekk. Man kan også legge inn medieopptak eller nettlinker.  

OneNotes filformat er .one. Programmet kommuniserer med alle de andre elementene i Microsoft Office-pakken; filer kan eksporteres i andre formater og programmet kan synkroniseres med Microsoft Outlook for kontakter, avtaler og e-post.

Bilder (skjermdumper, innlagte scans eller fotografier) er søkbare med hensyn til tekstinnhold. Elektronisk blekk kan bli indeksert som tekst. Lydopptak kan også søkes fonetisk ved å gi en tekstnøkkel og kan bli spilt av sammen med notatet som hører til opptaket.

Flerbrukerfunksjonen tillater offlineredigering og senere synkronisering. Dette gjør at programmet kan brukes av arbeidsgrupper som samarbeider uten at alle medlemmene av arbeidsgruppene er online.

Plattformstøtte 
OneNote 2003 krever Microsoft Windows 2000 med Service Pack 4 eller senere, Microsoft Windows XP eller Microsoft Windows Vista].
OneNote 2003 kjører på all maskinvare som støtter de nevnte operativsystemene.

OneNote 2007 kjører kun på Microsoft Windows XP SP2 eller senere versjoner av Microsoft Windows. OneNote 2007 printerdriveren kan ikke installeres på 64-bit operativsystemer.

Mange Microsoft Office-applikasjoner støtter import og eksport av MIME HTML (.mht) inkludert Microsoft OneNote, Microsoft Word og Microsoft Internet Explorer. Derfor er kun nettlesere som gjenkjenner slike filer en passende plattform for å se eksporterte MHT-filer fra OneNote. OneNote 2007 støtter eksport av PDF eller XPS-fler ved bruk av en gratis plug-in fra Microsoft. Microsoft OneNote Mobile for Smarttelefoner (Microsoft Windows Mobile 2003, 2003 SE, 5 og senere) såvel som Pocket PCs (Microsoft Windows Mobile 5 og senere) er inkludert med Microsoft OneNote 2007; Microsoft OneNote Mobile er også bygd inn i Microsoft Windows Mobile: Professional 6.1 operativsystem.

Senere har Microsoft lagt vekt på at deres programvare skal fungere på alle plattformer. OneNote fungerer nå i onlineversjon direkte i nettleser, og man lagrer i nettskyer som f.eks OneDrive eller OneDrive for business. OneNote finnes også som skrivebordsutgave (fullversjon) for pc, Apple Macintosh og applikasjon for nettbrett og mobil.

Versjonshistorie

Lignende produkter
OneNote er nå tilgjengelig på alle plattformer, og man kan både opprette og redigere OneNotebøker på både mobil, nettbrett og pc . Det finnes også lignende produkter som kan brukes på Windows og andre operativsystemer, som Mac eller Linux. Disse er blant annet eNoteFile, Evernote, Treepad, Jot, Essential PIM, Infoselect, WinOrganizer, GoldenSection Notes, WinPim, Whizfolders, Maple, Jarnal, Xournal, Gournal, NoteLab, Personal Brain, Personal Knowbase, and AskSam.

Referanser

Eksterne lenker 
 
 OneNote for lærere
 Microsofts globale tips side

Microsoft Office